4. ΝΟΜΟΣ 4253 της 30 Ιουλ./7 Αυγ. 1929 Περί κυρώσεως του από 25 Σεπτ. 1928 Ν.Δ/τος περί συμπληρώσεως του από 19 Απρ. 1924 Ν.Δ/τος περί συστάσεως εν εκάστω Νομώ Επιτροπών επί της Δημοσίας Ασφαλείας. Άρθρ.1.-Κυρούται το από 25 Σεπτ. 1928 Ν.Δ/μα περί συμπληρώσεως του από 19 Απρ. 1924 Ν.Δ/τος περί συστάσεως εν εκάστω Νομώ Επιτροπών επί της Δημοσίας Ασφαλείας. ΄Αρθρ.2.-Εις τους αξιωματικούς της Χωροφυλακής, αναλαμβάνοντας την διοίκησιν μεταβατικών αποσπασμάτων ή άλλως μετέχοντας εις μεταβατικήν υπηρεσίαν, οσάκις ήθελον διαπρέψει αποδεδειγμένως εις εξαιρετικήν τινα περίπτωσιν εν τη εκτελέσει της υπηρεσίας των κατά την καταδίωξιν των ληστών, ή ήθελον επιτύχει αποτελέσματα επωφελή εις την Δημοσίαν Ασφάλειαν ασυνήθη, οφειλόμενα εις την εξαιρετικήν αυτών τόλμην και τον κίνδυνον εις ον αποδεδειγμένως ήθελον τυχόν εκτεθή, απονέμεται, αναλόγως της περιστάσεως, είτε ευαρέσκεια εκ μέρους του Υπουργείου των Εσωτερικών συνοδευομένη και υπό χρηματικού δώρου μέχρι δραχ. 25.000 δι’ έκαστον αξιωματικόν, αποδεικνυομένης προσηκόντως της συμβολής των, εις διδομένην περίπτωσιν συμπράξεως πλειόνων τοιούτων, είτε αι υπό των Στρατιωτικών νόμων προβλεπόμεναι ηθικαί αμοιβαί. Σελ. 288 289 Αι αμοιβαί αύται εισίν ανεξάρτητοι προς τας υλικάς αμοιβάς, εις την απόληψιν των οποίων δικαιούνται ούτοι εις περίπτωσιν συλλήψεως ή εξοντώσεως ατόμων επικεκηρυγμένων εις ληστάς, τουτέστιν αμοιβάς επικηρύξεως ληστών. Εις τον Υπουργόν των Εσωτερικών ανήκει το δικαίωμα κατόπιν προτάσεως του Αρχηγείου Χωροφυλακής να εκτιμήση εάν συντρέχη περίπτωσις απονομής ταύτης ή εκείνης της αμοιβής, και εις μεν την πρώτην εκ των ανωτέρω περίπτωσιν απονέμει ταύτην ο ίδιος, εις δε την δευτέραν παραπέμπει την υπόθεσιν εις τον αρμόδιον επί των Στρατιωτικών Υπουργόν, όπως εκτιμήση τας περιπτώσεις και απονείμη ταύτην. Αμφότεραι οι αμοιβαί δια την αυτήν περίπτωσιν και εις το αυτό πρόσωπον ουδέποτε απονέμονται. Άρθρ.3.-Εις τους οπλίτας του ιδίου Σώματος, εις περιπτώσεις ομοίας με τας εν τη πρώτη παραγράφω του προηγουμένου άρθρου αναγραφομένας, απονέμεται ομοίως είτε Υπουργικός έπαινος συνοδευόμενος υπό χρηματικού δώρου, ποικίλλοντος, αναλόγως των περιπτώσεων, μέχρι 10.000, είτε αι υπό των Στρατιωτικών κανονισμών προβλεπόμεναι ηθικαί αμοιβαί, εφαρμοζομένων και ως προς τούτους πασών των άλλων λεπτομερειών των εν τω προηγουμένω άρθρω αναφερομένων. Άρθρ.4.-Καθ’ ήν περίπτωσιν ήθελον συμπράξει αξιωματικοί ή οπλίται είτε της Χωροφυλακής είτε των άλλων όπλων του Στρατεύματος εις εκτέλεσιν υπηρεσίας, περί ής προβλέπουσι τα δύο προηγούμενα άρθρα, ή ήθελε διαπιστωθή δράσις ανάλογος αξιωματικών ή οπλιτών άλλων αποσπασμάτων, εκτάκτως καταρτιζομένων, εις εξαιρετικάς περιπτώσεις, είτε παρά της Χωροφυλακής, είτε παρά του Στρατού, εφαρμόζονται και δια τούτους συντρεχούσης περιπτώσεως αι διατάξεις των δύο προηγουμένων άρθρων. Άρθρ.5.-Οι ιδιώται οι υποχρεούμενοι κατά τας διατάξεις των περί διώξεως της ληστείας κειμένων νόμων ή εκουσίως προς τούτο προσφερόμενοι, και παρέχοντες την συνδρομήν των εις τα υπό της χωροφυλακής καταρτιζόμενα αποσπάσματα ή και εις άλλα τοιαύτα δια τον αυτόν σκοπόν, την δίωξιν της ληστείας, εκτάκτως υπό της ιδίας ή του Στρατού καταρτιζόμενα επίσης και δρώντα, υφιστάμενοι δε βλάβας της σωματικής αυτών ακεραιότητος εν συμπλοκή μετά ληστών, λαμβάνουσι παρά του Δημοσίου, εάν μέν οι βλάβαι ώσιν ιάσιμοι εντός μηνός αποζημίωσιν δι’ ημεραργίας αυτών και δια περίθαλψιν ιατρικήν εκ δραχ. 1000 μέχρι 10.000, αναλόγως του μικροτέρου ή μεγαλυτέρου χρόνου καθ’ όν ήθελον νοσήσει και εις ανικανότητα εκτελέσεως των συνήθων έργων αυτών περιέλθη. Εάν όμως ήθελέ τις τούτων καταστή ανίκανος δι’ εργασίαν δια βίου, λαμβάνει εφ’ άπαξ αποζημίωσιν εκ δραχ. 25.000. Καθ’ ήν περίπτωσιν ήθελέ τις τούτων φονευθή εν συμπλοκή μετά ληστών παρέχεται εις την χήραν αυτού ή τα ορφανά τέκνα του εφ’ άπαξ αποζημίωσις υπό του Δημοσίου εκ δραχμών πεντήκοντα χιλιάδων, και εν ή περιπτώσει ούτος ήτο άγαμος, η αποζημίωσις δίδεται εις τους γονείς αυτού. Άρθρ.6.-Των εκτοπιζομένων κατά τας ισχυούσας διατάξεις προσώπων την κατάστασιν ευπορίας ή απορίας, όπως καθορίζηται το χορηγητέον ή ου αυτοίς επίδομα θέλουσιν διαπιστοί αι οικείαι Επιτροπαί Ασφαλείας μη στηριζόμεναι εις τας βεβαιώσεις των επιχωρίων Προέδρων Κοινοτήτων. Ο παρών νόμος ψηφισθείς υπό της Βουλής και της Γερουσίας και παρ’ Ημών σήμερον εκδοθείς, δημοσιευθήτω δια της Εφημερίδος της Κυβερνήσεως και εκτελεσθήτω ως νόμος του Κράτους. 